ברברה עדן

ברברה עדן (באנגלית: Barbara Eden; נולדה ב-23 באוגוסט 1931) היא שחקנית קולנוע, טלוויזיה ותיאטרון וזמרת אמריקאית, הידועה בעיקר מהופעתה בתפקיד "ג'יני" בסיטקום "אני חולם על ג'יני".

ביוגרפיה
עדן נולדה בשם ברברה ג'ין מורהד בטוסון שבמדינת אריזונה, לאליס מרי (פרנקלין) ולהוברט הנרי מורהד, שהיו כשנולדה בני 17 ו-22 בהתאמה (לפי תעודת הלידה של ברברה). אחרי גירושי הוריה עברה עם אמה לסן פרנסיסקו, שם התחתנה האם עם הריסון קונור הופמן, ונולדה להם בת, שהיא אחותה למחצה של עדן. בתקופת השפל הגדול כשהמשפחה לא הייתה יכולה להרשות לעצמה מותרות, הייתה אמה של ברברה שרה שירים כדי לבדר את בנותיה.

קריירה
הופעתה הפומבית הראשונה של עדן הייתה כסולנית במקהלת הכנסייה. בנעוריה היא שרה עם להקות מקומיות במועדוני לילה תמורת 10$ ללילה. בגיל 16 הצטרפה לאיגוד השחקנים (Actors' Equity). היא למדה זמרה בקונסרבטוריון למוזיקה של סן פרנסיסקו (SFCM) ולמדה משחק בבית הספר "אליזבת הולוויי סקול אוף תיאטר". עדן בוגרת בית הספר התיכון אברהם לינקולן בסן ספרנסיסקו במחזור של שנת 1949, ולמדה תיאטרון במשך שנה אחת בסיטי קולג' של סן פרנסיסקו. ב-1951 זכתה בתואר מיס סן פרנסיסקו, בשם ברברה הופמן. היא השתתפה בתחרות "מיס קליפורניה" אבל לא זכתה.

תפקידים בטלוויזיה ובקולנוע
ב-1956 הופיעה עדן בתוכניתו של ג'וני קרסון בתפקיד קבוע למחצה.

עדן השתתפה בתוכניות טלוויזיה שונות בהן "תוכנית הלילה של ג'וני קרסון", "The West Point Story", "לוסי אהובתי", "המיליונר", "Target: The Corruptors!", "קרוסרודס", "פרי מייסון", "Gunsmoke", "כלה של חורף", "Adventures in Paradise", "המופע של אנדי גריפית'", "Saints and Sinners", "איש וירג'יניה", "Slattery's People" ובעונה האחרונה של הסדרה "Route 66". היא כיכבה בתפקיד אורח בארבעה פרקים של הסדרה "Burke's Law" וגילמה דמות שונה בכל פרק. בסרט "The Tarnished Angels" בכיכובו של רוק הדסון הופיעה עדן כניצבת וללא קרדיט. אחר כך כיכבה בסדרה הקומית "איך להינשא למיליונר", שהייתה מבוססת על סרט באותו שם משנת 1953.

עדן התגלתה בהוליווד כשכיכבה במחזה עם ג'יימס דרורי. במאי הקולנוע מארק רובסון, שבהמשך ביים אותה בסרט "הנוף מהמרפסת", ראה אותה בהצגה ורצה אותה עבור אולפני פוקס המאה ה-20. היא עשתה מבחן בד לתפקיד שגילמה ג'ואן וודוורד בסרט "פריסה לתשלומים" (מ-1957). היא לא קיבלה את התפקיד, אבל חתמה על חוזה עם האולפן. היא עשתה מבחן בד גם לתפקיד של בטי אנדרסון בסרט "פייטון פלייס" (מ-1957) אבל טרי מור קיבלה את התפקיד. עדן שיחקה בתפקידים קטנים בסרט "Bailout At 43,000", בסרט על פי המחזה  וב-"The Wayward Girl". אחר כך החלה להופיע בתפקידים ראשיים וכיכבה לצדם של גארי קרוסבי, בארי קו וסאל מינאו בסרט "A Private's Affair". ב-1960 כיכבה לצדו של אלביס פרסלי בסרט "כוכב בוער".

ב-1961 שיחקה עדן בתפקיד משנה בדמות לוטננט קאתי קונורס בסרטו של אירווין אלן "Voyage to the Bottom of the Sea". היא כיכבה בסרט הסינרמה "עולמם המופלא של האחים גרים" בבימויו של ג'ורג' פאל עבור מטרו גולדווין מאייר, ובהפקה נוספת של אירווין אלן "חמישה שבועות בכדור פורח" של פוקס המאה העשרים. ב-1962 שיחקה בתפקיד הנשי הראשי בקומדיה "Swingin' Along" בכיכובם של טומי נונאן ופיטר מרשל בהופעתם המשותפת האחרונה על המסך. עדן עשתה מבחן בד עם אנדי ויליאמס לסרט "State Fair" אבל לא קיבלה את התפקיד.

סרטה האחרון של עדן עם פוקס המאה העשרים היה "הקנרית הצהובה" ב-1963. היא עזבה את פוקס והחלה להופיע בתפקיד אורח בתוכניות טלוויזיה ולשחק בסרטי קולנוע של MGM, יוניברסל וקולומביה. בשנים הבאות שיחקה בתפקידי משנה בסרטים כגון "The Brass Bottle" ו"שבעת הפרצופים של ד"ר לאו".

אני חולם על ג'יני
ממוזער|ברברה עדן בדמות ג'יני
בשנת 1964 הייתה קומדיית המצבים "מעשי כשפים" במקום השני במדרוג של תוכניות הטלוויזיה. בעקבותיה החתים המפיק סידני שלדון את עדן לככב בסיטקום הפנטזיה "אני חולם על ג'יני" לשידור ברשת NBC. אחרי שניסה ללא הצלחה מספר כוכבניות ברונטיות ומלכות יופי, פנה שלדון לעדן, שאותה ראה בסרט "The Brass Bottle", ולאחר שקיבל עליה המלצות חמות מעמיתים אחדים. עדן גילמה אישה בשם ג'יני, השדה היפהפייה שמשתחררת מהבקבוק על ידי האסטרונאוט וקפטן בחיל האוויר של ארצות הברית אנתוני "טוני" נלסון בגילומו של לארי הגמן.

עדן שיחקה בתפקיד ג'יני במשך חמש שנים ו-139 פרקים. בנוסף לכך בשמונה פרקים גילמה עדן, כשהיא חובשת פאה ברונטית, את אחותה המרשעת של ג'יני, שחושקת בטוני נלסון. עוד גילמה עדן בסדרה את אמה האומללה של ג'יני.

המשך הקריירה
אחרי "ג'יני" הופיעה עדן בפיילוט שלא שודר בשם "המופע של ברברה עדן", ובפיילוט נוסף "The Toy Game". סרט הטלוויזיה הראשון שלה היה "The Feminist And The Fuzz". על אף שהיא ידועה בעיקר מתפקידיה הקומיים, רוב הסרטים האלה היו סרטי דרמה, כגון הסרט "A Howling in the Woods" בו כיכבה לצדו של לארי הגמן שותפה לסדרה "ג'יני".

ב-1974 שיחקה עדן בסרט "The Stranger Within" בדמות עקרת בית בשם אן קולינס שמתעברת על ידי חייזרים. ב-1977 שיחקה בתפקיד ליז סטונסטריט, שוטרת לשעבר ובלשית החוקרת מקרה של יורשת נעדרת, בסרט הטלוויזיה . ב-1988 כיכבה והפיקה את סרט הקומדיה הרומנטית "The Secret Life of Kathy McCormick". ב-1990 הפיקה סרט נוסף וכיכבה בו סרט הטלוויזיה "Opposites Attract" לצדו של ג'ון פורסיית'.

ב-1978 שיחקה עדן בסרט "Harper Valley PTA"  המבוסס על שיר קאנטרי פופולרי באותו שם . הסרט הוביל לסדרת טלוויזיה באותו שם  ששודרה ב-1981. גם בסרט וגם בסדרה מגלמת עדן את הדמות הראשית, סטלה ג'ונסון. הסדרה שודרה החל מ-16 בינואר 1981, ובעונה השנייה, שהחלה ב-29 באוקטובר אותה שנה, שונה השם ל"הרפר ואלי".

מ-3 באפריל עד 16 בספטמבר 1984 כיכבה עדן בהפקה של לי גובר ושלי גרוס של המחזה זוכה הטוני "אשת השנה" מאת ג'ון קנדר ופרד אב, בו גילמה את טס הרדינג קרייג לצדם של דון צ'סטיין ומרילין קופר. בשנת 1990 הופיעה עדן בחמישה פרקים בסדרת הטלוויזיה "דאלאס" בתפקיד לי אן דה לה וגה, המיליארדרית המבקשת נקמה בג'יי אר יואינג. בסדרה זו חזרה להופיע לצדו של לארי הגמן, שכיכב לצדה ב"אני חולם על ג'יני". ב-1991 כיכבה עדן במחזה "Same Time, Next Year" יחד עם ויין רוג'רס, וגילמה שוב את הדמות של "ג'יני" בסרט טלוויזיה. ב-1993 כיכבה עדן בסיור הופעות ב-11 ערים ברחבי המדינה במחזה "Last of the Red Hot Lovers" לצדו של דון נוטס.

ב-1996 כיכבה עדן במחזמר "Nite Club Confidential" בתפקיד קיי גודמן. עוד שיחקה במחזות זמר כגון "צלילי המוסיקה", "אנני אוקלי אשת לפידות", "דרום פסיפיק" עם רוברט גולט, "משחקי הפיג'מה" עם ג'ון רייט, וב"גברים מעדיפים בלונדיניות" בתפקיד לורליי לי. היא השתתפה כזמרת אורחת בתוכניות טלוויזיה רבות בהן תוכניות של בוב הופ, "המופע של קרול ברנט", "המופע של ג'ונתן וינטרס", "המופע של ג'רי לואיס", "המופע של טום ג'ונס", "טוני אורלנדו ולהקת שחר", ובתוכנית "דוני ומארי". ב-1967 הקליטה אלבום בשם "Miss Barbara Eden" שיצא בלייבל "Dot Records".

משנת 2000 עד 2004 כיכבה עדן בסיור הופעות של המחזה "The Odd Couple ... The Female Version" בתפקיד פלורנס אונגר לצדן של ריטה מקנזי ואוליב מדיסון. במרץ 2006 חזרה עדן להופיע לצדו של לארי הגמן במסע יחסי ציבור לקידום הוצאת גרסת ה-DVD של "אני חולם על ג'יני". הם הופיעו יחד בתוכניות טלוויזיה שונות כגון "בוקר טוב אמריקה", "The View", "מרתה" ו-"Showbiz Tonight". במרץ 2006 התאחדו הגמן ועדן שוב, הפעם בהופעה על במת התיאטרון בניו יורק, במחזה "מכתבי אהבה" בקולג' סטטן איילנד ובאקדמיה הצבאית של ארצות הברית בווסט פוינט.

עדן כיכבה במחזה "מכתבי אהבה" לצדו של האל לינדן, וכיכבה בתפקיד אורח בסדרה "נשות קבע", אותה כתבה והפיקה אחייניתה קתרין פוגייט. בדצמבר 2008 החלה את צילומי סרט הטלוויזיה "Always and Forever" של ערוץ הולמרק, ששודר באוקטובר 2009.

חיים אישיים
עדן כתבה ספר זכרונות בשם "Jeannie Out of the Bottle" שיצא לאור ב-5 באפריל 2011 בהוצאת Crown Archetype, מחלקה של רנדום האוס.

הספר מתעד את חייה האישיים של עדן ואת הקריירה שלה בהוליווד בתקופה של יותר מ-50 שנה. הספר הגיע למקום ה-14 ברשימת רבי המכר של הניו יורק טיימס.

עדן התחתנה שלוש פעמים. ב-1958 נישאה לשחקן מייקל אנסרה  והתגרשה ממנו ב-1974. בין השנים 1977 עד 1982 הייתה נשואה לצ'ארלס פגרט. וב-1991 התחתנה עם ג'ו הייכולץ. פרטים אודות נישואיה מופיעים בספר כמו גם התמוטטותה בעקבות מותו של בנה היחיד מתיו.

ב-17 בנובמבר 1988 קיבלה עדן כוכב בשדרת הכוכבים של הוליווד על תרומתה לטלוויזיה. ב-1990 הוענק לה תואר דוקטור לשם כבוד מטעם בית הספר למשפטים של אוניברסיטת מערב לוס אנג'לס.

פילמוגרפיה
קולנוע
 שנה שם שם באנגלית תפקיד הערות 1956 Back from Eternity נערה קולג' בלונד הופעת בכורה 1956 Earth vs. The Flying Saucers נוסעת במטוס 1957 Will Success Spoil Rock Hunter? מיס קרסטיירס 1957 The Wayward Girl מולי 1959 A Private's Affair סרג'נט קייטי מאליגן 1960 Twelve Hours to Kill לוסי הול 1960 Flaming Star רוזלין פירס 1960 הנוף מהמרפסת From the Terrace קלמי שריב 1961 Swingin' Along קרול ווקר 1961 הצוות לסיפון All Hands on Deck סאלי הובסון 1961 Voyage to the Bottom of the Sea קאתי קונורס 1962 עולמם המופלא של האחים גרים The Wonderful World of the Brothers Grimm גרטה היינריך MGM 1962 חמישה שבועות בכדור פורח Five Weeks in a Balloon סוזן גייל 1963 הקנרית הצהובה The Yellow Canary ליסה פקסטון 1964 שבעת הפרצופים של ד"ר לאו 7 Faces of Dr. Lao אנג'לה בנדיקט 1964 Quick, Let's Get Married פיה פצ'לי 1964 The Brass Bottle סילביה קנטון 1964המתמחים החדשים The New Interns לורה רוג'רס 1964 Ride the Wild Surf אוגי פול 1976 The Amazing Dobermans ג'סטין 1978 ועד הורים מורים של הרפר ואלי Harper Valley PTA סטלה ג'ונסון April Fools Productions 1984 Chattanooga Choo Choo מגי ג'ונס 1985 The Fantasy Film Worlds of George Pal בתפקיד עצמה 1996 משפחת בריידי חוזרת A Very Brady Sequel ג'יני 2003 קרולינה Carolina דפני סיינט קלייר ללא קרדיט

טלוויזיה
 שנה שם שם באנגלית תפקיד הערות 1955–1956 המופע של ג'וני קרסון The Johnny Carson Show 1956 The West Point Story בפרק "A Tough Decision" 1957 Highway Patrol קאתי או'שיאה בפרק "Hostage Copter" 1957 לוסי אהובתי I Love Lucy דיאנה ג'ורדן בפרק "Country Club Dance" 1957 The Millionaire בילי ווקר בפרק "The Ted McAllister Story" 1957 קרוסרודס Crossroads פולי גרנט בפרק "A Green Hill Faraway" 1957–1959 איך להינשא למיליונר How to Marry a Millionaire לוקו ג'ונס סדרת טלוויזיה (52 פרקים) 1957 פרי מייסון Perry Mason קרלה אדריאן בפרק "The Case of the Angry Mourner" 1957 איש החוק Gunsmoke ג'ודי פירס בפרק "Romeo" 1957 Bachelor Father פטרישה 'פטי' רובינס בפרק "Bentley and the Revolving Housekeepers" 1957 December Bride מיס וילסון בפרק "The Other Woman" 1958 Father Knows Best מארג' קורבט בפרק "The Rivals" 1961 Adventures in Paradise ג'יני גרנט בפרק "Inheritance" 1962 המופע של אנדי גריפית' The Andy Griffith Show אלן בראון בפרק "The Manicurist" 1962 Target: The Corruptors! לילי בפרק "Babes in Wall Street" 1962 Cain's Hundred טרי בפרק "Savage in Darkness" 1962 חוטאים וקדושים Saints and Sinners נורה לאב בפרק "Daddy's Girl" 1963–1964 Rawhide גולדי רוג'רס / קריסטל סימפסון סדרת טלוויזיה (3 פרקים) 1963–1965 Burke's Law סדרת טלוויזיה (4 פרקים) 1964 כביש 66 Route 66 מרגו סטילס / מרגו טיפין סדרת טלוויזיה (2 פרקים) 1964 איש וירג'יניה The Virginian סמנתה פריי בפרק "The Brazos Kid" 1965 Slattery's People לוקרציה קירק בפרק "Question: When Do We Hang the Good Samaritan?" 1965 The Rogues סאלי קרדיו בפרק "Wherefore Art Thou, Harold?" 1965–1970 אני חולם על ג'יני I Dream of Jeannie ג'יני סדרת טלוויזיה (139 פרקים) 1971 The Feminist and the Fuzz ד"ר ג'יין באוורס סרט טלוויזיה 1971 A Howling in the Woods ליזה קרוקר סרט טלוויזיה 1972 צייד האישה The Woman Hunter דינה האנטר סרט טלוויזיה 1973 המופע של ברברה עדן The Barbara Eden Show פרק פיילוט שלא שודר 1973 Guess Who's Sleeping in My Bed? פרנסין גרגורי סרט טלוויזיה 1974 The Stranger Within אן קולינס סרט טלוויזיה 1974 Out to Lunch בתפקיד עצמה סרט טלוויזיה 1975 Let's Switch! לייסי קולברט סרט טלוויזיה 1976 How to Break Up a Happy Divorce אלן דאולינג סרט טלוויזיה 1977 Stonestreet: Who Killed the Centerfold Model? ליז סטונסטריט סרט טלוויזיה 1979 The Girls in the Office לי רולינס סרט טלוויזיה 1980 Condominium ברברה מסנג'ר סדרת טלוויזיה 1981–1982 ועד הורים מורים של הרפר ואלי Harper Valley PTA סטלה ג'ונסון סדרת טלוויזיה (30 פרקים) 1981 Return of the Rebels מרי בת' אלן סרט טלוויזיה 1985 אני חולם על ג'יני... 15 שנה אחרי I Dream of Jeannie... Fifteen Years Later ג'יני / ג'יני 2 סרט טלוויזיה 1987 The Stepford Children לורה הרדינג סרט טלוויזיה 1988 The Secret Life of Kathy McCormick קאתי מקורמיק סרט טלוויזיה 1989 Your Mother Wears Combat Boots ברנדה אנדרסון סרט טלוויזיה 1989–1990 Brand New Life ברברה מק'קריי גיבונס עולמו המופלא של דיסני 1990 Opposites Attract צ'ארלי מק'קאון סרט טלוויזיה 1990–1991 דאלאס Dallas לי אן דה לה וגה 1991 קסם קטלני Her Wicked Ways טס או'בריאן שם הפצה נוסף "Lethal Charm" 1991 Hell Hath No Fury טרי פרגוסון סרט טלוויזיה 1991 I Still Dream of Jeannie ג'יני / ג'יני 2 סרט טלוויזיה 1993 Visions of Murder ג'סי ניומן סרט טלוויזיה 1994 Eyes of Terror ג'סי ניומן סרט טלוויזיה 1996 Dead Man's Island הנרייטה או'דווייר קולינס סרט טלוויזיה 2003 Teamo Supremo אוולין בפרק "Brenda's Birthday Bandit" 2002–2003 סברינה המכשפה הצעירה Sabrina, the Teenage Witch הדודה אירמה סדרת טלוויזיה (3 פרקים) 2007 ג'ורג' לופז George Lopez רות' בפרק "George is Maid to be Ruth-Less" 2007נשות קבע Army Wives ויקטוריה גרייסון בפרק "Truth and Consequences" 2009תמיד ולעולם Always and Forever מרי אנדרסון סרט טלוויזיה 2016 Shimmer and Shine הקיסרית קליאנה בפרק "The Crystal Queen/The Glob"

קישורים חיצוניים



 ברברה עדן באתר TCM

הערות שוליים

קטגוריה:אמריקאים ילידי אריזונה
קטגוריה:טוסון: אישים
קטגוריה:זמרות אמריקאיות
קטגוריה:זמרים אמריקאים
קטגוריה:שחקניות תיאטרון אמריקאיות
קטגוריה:שחקניות קולנוע וטלוויזיה אמריקאיות
קטגוריה:משתתפות בתחרות מיס קליפורניה
קטגוריה:אמריקאיות שנולדו ב-1931
קטגוריה:אמריקאים שנולדו ב-1931